Thornycroft Cygnet

Thornycroft Cygnet係英國Thornycroft出嘅一款前置引擎單層巴士底盤，1931年亮相。

Cygnet一如同期嘅單層巴士，擁有稍為靠左擺嘅引擎同波箱、傳動軸同埋驅動軸尾牙。初時Cygnet嘅真空增壓伺服煞車係用單一伺服摩打，條驅動軸係內置半浮式傳動軸，到1934年左右就改成用三個伺服摩打煞車，驅動軸亦改成內置全浮式傳動軸。Cygnet生產期間曾經配過Thornycroft自家、Beardmore或者吉拿引擎。

Thornycroft Cygnet曾經被銷售去英國本土、澳洲、巴西、南非同埋香港。由於銷情持續冷淡，Thornycroft由1936年開始唔再向英國本土推銷Cygnet，淨係畀佢賣出口，最後四架Cygnet喺1940年付運畀中華巴士。

後繼巴士底盤
Thornycroft喺1940年出過一副DD型雙層巴士底盤，二戰過後亦出過兩副DG型、五副SG型同埋兩副SG8型巴士底盤。1948年之後Thornycroft再冇出過專門嘅巴士底盤。

Thornycroft Vehicle Registers - Hampshire Cultural Trust

巴士型號